Document ID: 32011D0775

EUROOPPA-NEUVOSTON PÄÄTÖS,
annettu 23 päivänä lokakuuta 2011,
Euroopan keskuspankin johtokunnan jäsenen nimittämisestä
(2011/775/EU)
EUROOPPA-NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 283 artiklan 2 kohdan,
ottaa huomioon Euroopan keskuspankkijärjestelmän ja Euroopan keskuspankin perussäännöstä tehdyn pöytäkirjan ja erityisesti sen 11.2 artiklan,
ottaa huomioon Euroopan unionin neuvoston suosituksen (1),
ottaa huomioon Euroopan parlamentin lausunnon (2),
ottaa huomioon Euroopan keskuspankin neuvoston lausunnon (3),
sekä katsoo seuraavaa:
(1)
Euroopan keskuspankin johtokunnan puheenjohtaja Jean-Claude TRICHET on 27 päivänä syyskuuta 2011 päivätyllä kirjeellä ilmoittanut, että Jürgen STARK on päättänyt erota tehtävästään johtokunnassa ennen hänen toimikautensa päättymistä 31 päivänä toukokuuta 2014, mutta että hän on valmis hoitamaan sitä, kunnes hänen seuraajansa ottaa tehtävän vastaan. Näin ollen on tarpeen nimittää uusi jäsen Euroopan keskuspankin johtokuntaan.
(2)
Eurooppa-neuvosto haluaa nimittää toimeen Jörg ASMUSSENin, joka sen käsityksen mukaan täyttää kaikki perussopimuksen 283 artiklan 2 kohdassa asetetut vaatimukset,
ON HYVÄKSYNYT TÄMÄN PÄÄTÖKSEN:
1 artikla
Nimitetään Jörg ASMUSSEN Euroopan keskuspankin johtokunnan jäseneksi kahdeksan vuoden toimikaudeksi 1 päivästä tammikuuta 2012.
2 artikla
Tämä päätös julkaistaan Euroopan unionin virallisessa lehdessä.
3 artikla
Tämä päätös tulee voimaan päivänä, jona se hyväksytään.
Tehty Brysselissä 23 päivänä lokakuuta 2011.

Labels: 15